Lars A. Tenmark

Lars Anker Tenmark opprinnelig Thøversen (født 20. mai 1893, død 25. mars 1987) var en norsk skipsfører i handelsflåten. Han er kjent for sin innsats under andre verdenskrig, da han ble dekorert med Krigskorset, Norges fremste utmerkelse.

 Evakueringen av Calais 
Tenmark var fører av DS «Lysaker V», som 16. mai 1940 ankom Calais i Frankrike. Tyskland hadde angrepet Frankrike tidligere i måneden og den 24. mai gikk den 10. tyske panserdivisjon til angrep på Calais. Beleiringen av byen varte i fire dager og det ble foretatt evakuering av britiske, franske og andre allierte fra havnen inntil byen falt den 27. mai. Det norske skipet DS «Lysaker V» ble satt inn i evakueringen. Skipet ble utsatt for angrep fra tyske fly. DS «Lysaker V» tok om bord 750Guri Hjeltnes: Sjømann. Lang vakt, bind 3 i serien Handelsflåten i krig 1939–1945, Oslo: Grøndahl Dreyer, 1995, s. 169. franskmenn, nederlendere, belgiere og nordmenn, som var i behov av evakuering på grunn av den tyske fremrykkingen. DS «Lysaker V» førte de evakuerte fra Calais til Brest via Cherbourg.

 Utmerkelser 

I statsråd 21. august 1942 ble skipsfører Tenmark på DS «Lysaker V» hedret med Krigskorset for sin innsats under evakueringen av Calais.Krigskorset og St. Olavsmedaljen med ekegren, s. 59. Etternavnet er her Thøversen.

Tenmark ble også tildelt Haakon VIIs Frihetskors.Harald Hallberg: Krigskorset og St. Olavsmedaljen med ekegren, Ålgård: Dreyer Bok, 2012, s. 262.

 Referanser 

Kategori:Norske kapteiner
Kategori:Nordmenn fra andre verdenskrig
Kategori:Krigskorset
Kategori:Haakon VIIs frihetskors
Kategori:Artikler i sjøfart-prosjektet